**BALATONSZEPEZD KÖZSÉG ÖNKORMÁNYZATA**

8252 Balatonszepezd, Árpád u. 27.

**Ügyiratszám:** BSZ/674-2/2025.

* 1. **J E G Y Z Ő K Ö N Y V**

**Készült:** Balatonszepezd Község Önkormányzata Képviselő-testülete **2025. május 30-án 10.00 órakor** megtartott **nyilvános** üléséről

**Az ülés helye:** Balatonszepezd, Községháza – földszinti tárgyaló

(8252 Balatonszepezd, Árpád u. 27.)

**Jelen vannak:** Bíró Imre polgármester

Varga József alpolgármester

Inhof Tamás

Kiss István

dr. Temesvári Zsolt képviselők

**Tanácskozási joggal megjelent**:

dr. Varga Viktória jegyző, jegyzőkönyvvezető

dr. Kiss Balázs Tamás aljegyző

Szántó Szilvia irodavezető

**Bíró Imre polgármester:** Köszönti a nyilvános ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra azzal, hogy az útfelújításra kiírt beszerzési eljárásban is hoznának döntést.

**Napirend:**

**1) A 2024. évben elvégzett belső ellenőrzés tapasztalatairól szóló jelentés megtárgyalása**

*Előterjesztő: dr. Varga Viktória jegyző*

**2) Az önkormányzat 2024. évi költségvetésének 4. módosítása**

*Előterjesztő: Bíró Imre polgármester*

**3) A 2024. évi költségvetés végrehajtásáról szóló rendelet megalkotása**

*Előterjesztő: Bíró Imre polgármester*

**4) A Zánkai Közös Önkormányzati Hivatal 2024. évi költségvetésének végrehajtása és zárszámadása**

*Előterjesztő: Bíró Imre polgármester*

**5) Az Őszikék Nyugdíjas Klub támogatásának jóváhagyása**

*Előterjesztő: Bíró Imre polgármester*

**6) Balatonszepezd Község Önkormányzata 2024. évi gyermekjóléti és gyermekvédelmi feladatainak átfogó értékelése**

*Előterjesztő: Bíró Imre polgármester*

**7) Döntéshozatal a Balatonszepezd Dózsa György utca, Gesztenyesor utca, Erdősor utca, Lomb utca felújítása tárgyában**

*Előterjesztő: Bíró Imre polgármester*

**NAPIREND TÁRGYALÁSA**

**1) A 2024. évben elvégzett belső ellenőrzés tapasztalatairól szóló jelentés megtárgyalása**

*Előterjesztő: dr. Varga Viktória jegyző*

**Bíró Imre polgármester:** Megkapták az anyagot. A 2024 évben a pénzbeli és természetbeni szociális ellátások szabályszerűségét ellenőrizte a belső ellenőr. Egy mondatot tart furcsának. Azt írja a belső ellenőr, hogy „korlátozottan megfelelő”. Nem érti, mert szerinte kiváló a munka, amit végeznek szociális ügyekben. Kérdezi, hogy valakinek van-e kérdése, észrevétele, hozzászólása?

**dr. Varga Viktória jegyző**: Az összes jelentésben ez szerepel.

**Bíró Imre polgármester**: Az indokot nem írja le. Ezt sérelmezi.

*További kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 4 igen szavazattal**

**– egyhangúlag – az alábbi határozatot hozza:**

**45/2025. (V.30.) Bsz. ÖNKORMÁNYZATI HATÁROZAT**

Balatonszepezd Község Önkormányzat Képviselő-testülete a 2024. évre vonatkozó Éves ellenőrzési jelentés tartalmát megismerte, azt elfogadja.

*Inhof Tamás képviselő megérkezik, a képviselő-testület 5 fővel folytatja a munkát.*

**2) Az önkormányzat 2024. évi költségvetésének 4. módosítása**

*Előterjesztő: Bíró Imre polgármester*

**Bíró Imre polgármester:** A közvilágítás támogatásának összegét év közben lecsökkentették, ezért kell a 2024 évi költségvetést módosítani. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 igen szavazattal**

**– egyhangúlag – az alábbi határozatot hozza:**

**4/2025. (V.30.) ÖNKORMÁNYZATI RENDELET**

Balatonszepezd Község Önkormányzata Képviselő-testülete a 2024. évi költségvetésről szóló 1/2024. (II.27.) önkormányzati rendelet módosításáról szóló rendelet-tervezetet elfogadja és 4/2025. (V.30.) számon önkormányzati rendeletei közé iktatja.

**3) A 2024. évi költségvetés végrehajtásáról szóló rendelet megalkotása**

*Előterjesztő: Bíró Imre polgármester*

**Bíró Imre polgármester:** A 2024 év gazdálkodásának végösszegei részletezve vannak, ezeket nem olvassa fel. Az önkormányzat anyagilag jól áll, komoly pénzösszeggel rendelkeznek, egyre több pénz van lekötve, jól gazdálkodnak, ez a számokban is tükröződik. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 igen szavazattal**

**– egyhangúlag – az alábbi határozatot hozza:**

**5/2025. (V.30.) ÖNKORMÁNYZATI RENDELET**

Balatonszepezd Község Önkormányzata Képviselő-testülete a 2024. évi költségvetés végrehajtásáról szóló rendelet-tervezetet elfogadja és 5/2025. (V.30.) számon önkormányzati rendeletei közé iktatja.

**4) A Zánkai Közös Önkormányzati Hivatal 2024. évi költségvetésének végrehajtása és zárszámadása**

*Előterjesztő: Bíró Imre polgármester*

**Bíró Imre polgármester:** Egy dolgot meg kell jegyeznie: sem tavaly, sem idén nem fogadták el a hivatal költségvetését. Sok jelentősége nincsen, de úgy lenne logikus, ha ezt sem fogadnák el. Kérdezi, hogy valakinek van-e kérdése, észrevétele, hozzászólása?

**Varga József alpolgármester:** Akkor is nemmel szavazott, ezért most is nemmel fog szavazni, nem ért egyet. Jelzésértékűnek szánja.

*További kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 nem szavazattal a határozati javaslatot nem fogadta el.**

**5) Az Őszikék Nyugdíjas Klub támogatásának jóváhagyása**

*Előterjesztő: Bíró Imre polgármester*

**Bíró Imre polgármester:** Idén 4,5 millió Ft a költségvetési keret a civil szervezeteknek. Követendő példának hozza fel a horgászegyesületet, rengeteg programot szerveznek, foglalkoznak a gyerekekkel. A civil szervezetek figyelmét felhívták, hogy máshonnan is van lehetőségük pénzhez jutni, ezzel egyedül a horgászegyesület élt, pl. a Tesco révén. Ezt el tudná képzelni az idősekkel is. Ne csak a sablon programokat szervezzék, mint a kirándulás, hanem vonják be a gyerekeket is, legyen igazi élet a településen. Adják át a tudásukat a következő generációnak. Legyen ez az elvárás a testület részéről. Kérdezi, hogy valakinek van-e kérdése, észrevétele, hozzászólása?

**dr. Temesvári Zsolt képviselő:** Nem tudja, más módon mennyit tesznek még hozzá. Az a kérdése, hogy mennyi kérelem várható még? Azt javasolja, hogy ezekkel az elvárásokkal adják meg a kért összeget. Arra is oda kell figyelniük, hogy hány embert érint a támogatás.

**Bíró Imre polgármester:** Eddig csak a horgászegyesület kapott. Várható még a nőegylet, és a SZESZ, illetve a sportegyesület. Ne csak az önkormányzattól kérjenek pénzt, próbáljanak a civilek is pályázni, lássák, hogy mennyire nehéz pénzt szerezni.

**Kiss István képviselő:** A nyugdíjasoknak mindenképpen meg kell adni ezt az összeget, egyben jelezni kell nekik, hogy mi a jövőbeni elvárás.

**Bíró Imre polgármester:** Egyetért, a támogatás nélkül működésképtelenek.

**Varga József alpolgármester**: Ő is egyetért. Azért jelentkezik náluk ekkora összeg, mert kirándulás fuvarköltsége sok. Azt nem tudja mennyi a nem szepezdi nyugdíjas. A pályázásban segítséget kell nyújtani nekik.

**Inhof Tamás képviselő:** A sportegyesület miatt talán ő a legjobban érintett. Látja, hogy a civil szervezetek közül messze ők adják a legtöbb rendezvényt. Hétvégente 120-180 néző előtt játszanak. A pályázatok egyre nehezebbek, nehéz végig vinni, még pályázatírót sem könnyű találni, aki ezt felvállalja. Nagyon sok munka van ezzel, rámennek a hétvégék. Az önkormányzati támogatás a költségük negyedét fedezi, nekik is kell szponzort keresni.

*További kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 igen szavazattal**

**– egyhangúlag – az alábbi határozatot hozza:**

**46/2025. (V.30.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete az „Őszikék” Nyugdíjas Klub 1.100.000 Ft összegű támogatását jóváhagyja.

A képviselő-testület a támogatást előfinanszírozással biztosítja.

A támogatás forrása a 2025. évi költségvetésről szóló önkormányzati rendelet.

Felhatalmazza a polgármestert a támogatási szerződés aláírására.

Határidő: azonnal

Felelős: polgármester

**6) Balatonszepezd Község Önkormányzata 2024. évi gyermekjóléti és gyermekvédelmi feladatainak átfogó értékelése**

*Előterjesztő: Bíró Imre polgármester*

**Bíró Imre polgármester:** Az értékelést megkapták. Sajnos nem sok gyerek születik. A gyerekek Zánkára járnak óvodába, iskolába. Az önkormányzat támogatást is biztosít, programokat is szervez részükre. A beszámoló ismerteti ezeket. Kérdezi, hogy valakinek van-e kérdése, észrevétele, hozzászólása?

**dr. Temesvári Zsolt képviselő:** Régebben már felmerült a tanulmányi versenyen sikeresen szereplők díjazása.

**Bíró Imre polgármester:** Igen, volt róla szó. Ezek nagy eredmények. Kettő olyan gyerek is van a településen, aki országos versenyen is megállta a helyét, a kislány I. helyezett lett az országos tanulmányi versenyen. Erre nagyon büszkék lehetnek, ezt el kell ismerni, mert komoly dolog.

**Varga József alpolgármester**: Ezt meg kellene ünnepelni. Ki kellene rá találni valamit.

**Kiss István képviselő:** Egyetért. A jókat támogatni, jutalmazni kell. Örülni kell, hogy vannak kiválóságaik.

**Bíró Imre polgármester:** Mindenkit ünnepelni kell, aki példamutató a település szempontjából. Szervezzenek egy kis ünnepséget.

**Varga József alpolgármester**: Egy nagyobb ünnepségen ki is emelhetnék, pl. augusztus 20-án.

**dr. Temesvári Zsolt képviselő:** A Szepezdi Tükörben is meg kéne jelentetni.

*További kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 igen szavazattal**

**– egyhangúlag – az alábbi határozatot hozza:**

**47/2025. (V.30.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a gyermekjóléti és gyermekvédelmi feladatok 2024. évi ellátásáról szóló átfogó értékelést – az e határozat (előterjesztés) mellékletét képező tartalommal – elfogadja.

Megbízza a polgármestert, hogy az értékelést határidőben küldje meg a Veszprém Vármegyei Kormányhivatal Hatósági Főosztály Szociális és Gyámügyi Osztályához.

Határidő: 2025. május 31.

Felelős: polgármester

**7) Döntéshozatal a Balatonszepezd Dózsa György utca, Gesztenyesor utca, Erdősor utca, Lomb utca felújítása tárgyában**

*Előterjesztő: Bíró Imre polgármester*

**Bíró Imre polgármester:** Lefolytatásra került a beszerzési eljárás. Hárman tettek ajánlatot, a legkedvezőbb a Veszprémi Útépítő Kft. bruttó 48.345.617 Ft összegű árajánlata. Kérdezi, hogy valakinek van-e kérdése, észrevétele, hozzászólása?

**Kiss István képviselő:** Ismerik a céget?

**Bíró Imre polgármester:** Igen, dolgoztak már itt, szerinte szépen dolgoznak.

*További kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 igen szavazattal**

**– egyhangúlag – az alábbi határozatot hozza:**

**48/2025. (V.30.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a központi strandon a Balatonszepezd Dózsa György utca, Gesztenyesor utca, Erdősor utca, Lomb utca felújítása tárgyában a Veszprémi Útépítő Kft. bruttó 48.345.617 Ft összegű árajánlatát elfogadja.

A szükséges forrást a 2025. évi költségvetésről szóló önkormányzati rendelet terhére biztosítja.

Felhatalmazza a polgármestert a szerződés megkötésére és az egyéb szükséges intézkedések megtételére.

Határidő: azonnal

Felelős: polgármester

Több napirendi pont nem lévén Bíró Imre polgármester megköszöni a nyilvános ülésen való részvételt, és azt 10.35 órakor bezárja.

K. m. f.

**Bíró Imre dr. Varga Viktória**

polgármester jegyző